ฟังไม่ขึ้น
หลังจากคณะกรรมการ การเลือกตั้ง หรือ กกต. ของ นายสมชัย ศรีสุทธิยากร เป็นเหยื่อเซ็ตซีโร่ตายหมู่ยกทีมเป็นรายแรก,ล่าสุด คณะกรรมการสิทธิมนุษยชนแห่งชาติ หรือ กสม. ก็เป็นเหยื่อเซ็ต ซีโร่ตายหมู่ยกชุดตามไปด้วย,ถึงแม้ นายวัส ติงสมิตร ประธาน กสม. จะวิงวอนขอความเห็นใจจาก นายมีชัย ฤชุพันธุ์ ประธาน กรธ. และ นายพรเพชร วิชิตชลชัย ประธาน สนช. ขอโอกาสปฏิบัติหน้าที่ต่อไปจน หมดวีซ่า,แต่สุดท้ายกรรมการ กสม. 6 คน ก็โดนเซ็ตซีโร่จนได้,แม่ลูกจันทร์ เชื่อว่า การที่กรรมการสิทธิมนุษยชนแห่งชาติโดนเซ็ตซีโร่เป็นรายที่สอง น่าจะทำให้ 5 เสือ กกต. ซึ่งโดนเซ็ตซีโร่เป็นรายแรก คลายอาการลมสว้านกำเริบลงไปบ้าง,เพราะเท่ากับ กกต.ไม่ใช่องค์กรอิสระแห่งเดียวที่โดนเซ็ตซีโร่,อย่างน้อยยังมี กสม.ตายหมู่เป็นเพื่อน,อีกอย่าง 5 กกต.ชุดนี้ ดำรงตำแหน่ง มาแล้ว 4 ปี เหลืออีก 3 ปี ก็จะหมดวีซ่า,แต่กรรมการ กสม.ชุดนี้ เพิ่งดำรงตำแหน่งเพียงปีกว่าเท่านั้นก็ต้องเก็บฉากกลับบ้าน,วิบากกรรม กสม.จึงน่าเห็นใจกว่า กกต.หลายเท่า,แม่ลูกจันทร์ กราบเรียนว่า แม้ กกต. และ กสม.โดนเซ็ตซีโร่ทั้งคู่,แต่เหตุผลของการเซ็ตซีโร่แตกต่างกันคนละเรื่อง,เหตุผลที่เซ็ตซีโร่ กกต. อ้างว่าเนื่องจากรัฐธรรมนูญฉบับใหม่ กำหนดคุณสมบัติกรรมการ กกต.สูงขึ้น,จึงต้องโละ กกต. 5 คน ให้พ้น จากหน้าที่,โดยไม่ตรวจสอบคุณสมบัติ กกต.เสียก่อนว่าใครมีคุณสมบัติครบถ้วนตามที่รัฐธรรมนูญฉบับใหม่กำหนดไว้หรือไม่??,ส่วนเหตุผลที่เซ็ตซีโร่ กสม. ทั้งชุด อ้างว่ากระบวนการสรรหา กสม. ไม่มีความหลากหลาย และไม่เป็นไปตามหลักการปารีส,จึงต้องโละ กสม.ชุดเก่าออกไป แล้วสรรหากรรมการ กสม.ชุดใหม่ให้ถูกต้อง,แม่ลูกจันทร์ ชี้ว่า ถ้ากระบวน การสรรหากรรมการ กสม.ชุดปัจจุบันไม่ถูกต้องอย่างที่อ้าง,ผู้ที่เห็นชอบและแต่งตั้ง กสม.ชุดนี้ คือรัฐบาล คสช.ใช่หรือไม่??,ถ้าใช่ใครต้องรับผิดชอบ??,แต่เอาเถอะเมื่อ กกต. และ กสม. โดนเซ็ตซีโร่กันทั่วหน้า,เหตุไฉน ผู้ตรวจการแผ่นดิน ซึ่งเป็นองค์กรอิสระเหมือนกัน จึงไม่โดนเซ็ตซีโร่ ให้เป็นมาตรฐานเดียวกันด้วย??,กรณี ผู้ตรวจการแผ่นดิน ที่ประชุม สนช.ลากตั้ง อ้างเหตุผลว่าผู้ตรวจการแผ่นดินชุดปัจจุบัน ดำรงตำแหน่งมาก่อนรัฐธรรมนูญฉบับใหม่ประกาศใช้,จึงสมควรคืนความชอบธรรมให้ผู้ตรวจการแผ่นดินชุดปัจจุบันปฏิบัติหน้าที่ต่อไปจนครบวาระการแต่งตั้ง โดยไม่ต้องเซ็ตซีโร่,แม่ลูกจันทร์ มองว่าเหตุผลที่ยกมาอ้างฟังไม่ขึ้น,แสดงว่าการเซ็ตซีโร่มีหลายมาตรฐานอย่างที่เค้าวิจารณ์กันให้แซ่ด,เพราะ กกต. และ กสม. ที่โดนเซ็ตซีโร่ ก็ดำรงตำแหน่งมาก่อนรัฐธรรมนูญฉบับใหม่ประกาศใช้ทั้งสิ้น,อ้อเร็วๆนี้จะถึงคิวกรรมการ ป.ป.ช.จะโดนเซ็ตซีโร่หรือไม่??,ถ้าไม่เซ็ตซีโร่ ป.ป.ช. จะหาเหตุผล อะไรมาอ้าง??,แหมคิวสำคัญซะด้วย.,แม่ลูกจันทร์
แม่ลูกจันทร์ กราบเรียนว่า แม้ กกต. และ กสม.โดนเซ็ตซีโร่ทั้งคู่ แต่เหตุผลของการเซ็ตซีโร่แตกต่างกันคนละเรื่อง เหตุผลที่เซ็ตซีโร่ กกต. อ้างว่าเนื่องจากรัฐธรรมนูญฉบับใหม่ กำหนดคุณสมบัติกรรมการ กกต.สูงขึ้น จึงต้องโละ กกต. 5 คน 
สำนักข่าวหัวเขียว,แม่ลูกจันทร์,เซ็ตซีโร่,กสม.,กกต.,ข่าวทั่วไป